钦定古今图书集成/明伦汇编/官常典/第536卷 > 茅成
## 钦定古今图书集成/明伦汇编/官常典/第536卷 > 茅成

按《明外史》本传：“成，定远人。初隶常遇春麾下，克太平，
始授万户。从克衢州，授副元帅。守金华，改太平兴国
翼元帅。从克安庆，援安丰，战鄱阳湖，克武昌，授武德
卫千户。寻进指挥副使。取赣州、安陆、襄阳、泰州，皆有
功。从徐达攻平江，焚张士诚战船，筑长围困之。达攻
娄门，士诚出兵战，成击败之，突至外郛中，义死。赠东”
海郡公，祭于功臣庙。福王时，追谥“武烈。”